Մինչ քաղաղաքապետը ներկայցնում էր Ալավերդու հիմնախնդիրները, մարզադաշտ էին մտնում քաղաքապետարանի թիվ 6 մանկապարտեզի սաները, քաղաքային թատրոնի և «Լազուր» ժողգործիքների անսամբլի կոլեկտիվները, մարզադպրոցի, երաժշտական և գեղարվեստի դպրոցների սաները, քաղաքի պարի ինքնագործ խմբերը, որոնք իրենց կատարումներով բարձրացնում էին հոգսաշատ ալավերդցիների տոնական տրամադրությունը: «Վալեքս» խմբի ընկերությունների նախագահ Վալերի Մեջլումյանը տոնական օրվա շրջանակներում պարգևներ հանձնեց պղնձաձուլական գործարանի մի խումբ մետալուրգների: